Michael Gobal Gokum

Michael Gobal Gokum (Kadyis, Pankshin, Plateau, 1964ko otsailaren 18a) nigeriar elizgizon katolikoa da, 2014tik aurrera Pankshingo apezpikua dena.

 Bizitza 
Michael Gobal Gokum 1964an jaio zen Kadyisen, Pankshinen, Plateau estatuan. Josko San Agustin apaizgaitegi nagusian ikasi zuen, eta bertan filosofia eta teologiako lizentziatura lortu zuen 1978 eta 1991 artean. 1991ko azaroaren 16an apaiztu zen Josko Fátimako Ama Birjinaren katedralean.

1991tik 1994ra, Bauchiko Tafawa Balewako Santa Maria elizan aritu zen. 1995ean Abujako artxidiozesian inkardinatu zen John Onaiyekan artzapezpikuaren eskariz. 1995etik 1996ra Bwariko Santa Teresa elizako parrokoa izan zen, eta gero 2002ra arte Murumbako parrokiara (Igu, Abuja) lekualdatu zen. Garai hartan, Abujako artxidiozesiko Katekesi Batzordeko presidentea eta Emakume Katolikoen Erakundeko kapilaua izan zen. 2002 eta 2004 artean Erromako San Tomas Akinokoaren Unibertsitatean ikasi zuen, eta han Ekumenismoko lizentziatura lortu zuen. 2005etik 2006ra Sortzez Garbiaren elizako parrokoa izan zen, eta gero Nyanyako San Petri eta San Paulo parrokiara joan zen, non 2012ra arte aritu zen. 2012an Abujako Andre Maria Nigeriako Erreginaren pro-katedraleko administratzaile izendatu zuten, eta Garkiko dekanoa, kristau-ikasbideko zuzendaria eta elizbarrutiko gazteen kapilaua ere izan zen.

2014ko martxoaren 18an, Frantzisko aita santuak Pankshingo elizbarruti berriko lehen apezpiku izendatu zuen. 2014ko ekainaren 12an jaso zuen apezpiku-ordenazioa John Onaiyekan kardinalaren eskutik, kontsakratzailekideak Ignatius Ayau Kaigama eta James Naanman Daman izanik.

 Ondorengotza apostolikoa 

 Erreferentziak 

 Kanpo estekak 

Kategoria:Plateau estatuko jendea
Kategoria:Nigeriako apaizak
Kategoria:Nigeriako katolikoak
Kategoria:Frantzisko aita santuak izendatutako apezpikuak